Před něšto wjace hač třomi lětdźesatkami je so wjesny wobraz Ralbic napřećo tamnišej farje dospołnje změnił. Tam su 1987 bywšu Brězanec-Čornakec korčmu spotorhali. Bě to nahladne, poměrnje dołhe domske, do kotrehož wjedźechu dwoje durje. Z tymi na prawej stronje sy do wochěže zastupił. Wottam sy so dóstał do bydlenskich rumnosćow, ale tež do hosćenca. Wonkowne durje lěweje strony wjedźechu do klamarstwa. Tam narodźi so 1906 Jurij Brězan, kiž dósta po studiju teologije 7. apryla 1935 nišu měšnisku swjećiznu. Lěto pozdźišo bu na klóšterskeho měšnika wuswjećeny.
szl_Latn